Fy Nuw, rwy'n llefain
Mae Fy Nuw, rwy'n llefain yn emyn gan awdur anhysbys

Fy Nuw, rwy'n llefain — tithau heb 
Roi i'm mo'r ateb eto; 
Bob dydd a nos mae 'nghri 'n ddi-ffael, 
A heb gael mo'm dyhuddo. 

A thi wyt Sanct, Sanct i barhau, 
Lle daw gweddïau'n wastad; 
A holl dŷ Israel a'u clod, 
A'u pwys a'u hystod atad. 

Ynot gobeithiai'n tadau ni, 
A thydi oedd eu bwcled; 
Ymddiried ynot, Arglwydd hael, 
Ac felly cael ymwared. 

Llefasant drwy ymddiried gynt, 
Da fuost iddynt, Arglwydd; 
Eu hachub hwynt a wnaethost ti 
Rhag cyni a rhag gw'radwydd. 

Arnat ti bwriwyd fi o'r bru, 
Arnat ti bu f ymddiried; 
Fi Nuw wyt ti o groth fy mam, 
Ffyddiais it am fy ngwared. 

Anhysbys
Emynau